Kurzus kódja:   FL-212.04, FLN-212.04 	
Kurzus megnevezése: 
Friedrich Nietzsche – Antikrisztus	
Kurzus előadója: Kiss Endre, egyetemi tanár	
Kurzus helye és ideje: I. 221. - hétfő 18 00 – 19 30	

Kurzus előfeltétele(i):	
A jegyszerzés módja(i): Beszámoló, dolgozat írása is lehetséges	
Követelmények: A félév legfontosabb teoretikus problémáinak feldolgozása. 	

Kurzus leírása, tematikája:

A félév során a kollégium Nietzsche késői filozófiájának néhány alapvető elemét mutatjuk be a Harmadik korszak sajátos feltételei között. E korszakra részben a spinozai affektus-tan átvétele, részben az elméletképzési törekvések felerősödése, részben pedig a filozófus prófétikus attitüdjének nem utolsósorban a progresszív patológikus folyamatok előretörése jellemző. A félév Nietzsche történetfilozófiai gondolkodásának néhány súlypontját állítja középpontba, az európai civilizációról alkotott helyzetképet és kritikát a kereszténység összefüggésében. A számos kivételes tulajdonsággal jellemezhető harmadik korszakban kerül a történelem strukturális fontos helyre Nietzsche gondolkodásában, a jelen és jövő alakításának kérdései a történelem konkrét összefüggésrendszerében válnak témává. Az Antikrisztus meghatározó ellentmondását a következő összefüggésben szeretnénk megvilágítani: a meghatározó ellentmondás a filozófus néhány addigi fő gondolatának (patológiai folyamatoktól fémjelzett) leegyszerűsített összefoglalása és a filozófus (ugyancsak patológiai folyamatoktól fémjelzett) prófétikus attitüdjének felerősödése között áll fenn. Megtisztítva a patológia elemeitől sajátos új eklektikus filozófiai szerep jön létre.      

A tervezett előadások vázlatos címe:

1.	A történelmi érdeklődés motívumai a harmadik korszakban
2.	Kereszténység és történelem
3.	Protestantizmus, humanizmus, reneszánsz
4.	A jelen helye a történelemben, a jelen mint kitüntetett korszak
5.	Az univerzális felelősség. és a történelem veszélyei .
6. A civilizáció értelmezési lehetőségei a műben
7. A kereszténység genealógiája
8. A kereszténység pszichológiája
9. A kereszténység morálja
10.A kereszténység antropológiája
11.A kereszténység értékvilága
12.Krisztus alakja

Kurzushoz tartozó kötelező irodalom:

Jaspers, Heidegger és Barth---szövegek, Nietzsche kijelölt szövegei, Kiss Endre tanulmányai Nietzsche filozófiájáról, elsősorban a Friedrich Nietzsche filozófiája. Kriticizmus és életreform között. (Budapest, 2005) című mű.	

Kurzushoz tartozó ajánlott irodalom:

A Nietzsche-életmű szempontjából fontos historiográfiai tanulmányok  feldolgozása. Az egyetemes Nietzsche-recepció kereszténység-képeinek tanulmányozása.